Vilniaus universiteto Biotechnologijos institutas

Vilniaus universiteto Biotechnologijos institutas – mokslinių tyrimų institucija, priklausanti Vilniaus universitetui. Institute atliekami gyvybės mokslų ir biotechnologijų sričių tyrimai.

 Istorija 
1975 m. kovo 1 d. įkurtas Sovietų Sąjungos Ministrų Tarybos Vyriausiosios mikrobiologijos pramonės valdybos padaliniui „Biopreparatas” priklausantis Sąjunginis taikomosios enzimologijos mokslinių tyrimų institutas. Paskirtis – fermentų gryninimas, gryninimo technologijų pasitelkiant mikroorganizmus ruošimas bei fermentų fizikinių ir cheminių savybių tyrimas. Institute išvystyta prokariotų ir eukariotų genų inžinerija. Sukurtos fermentinės technologijos pritaikytos maisto bei lengvojoje pramonėje. 1984 m. pradėti medicininės paskirties baltymų tyrimai bei jų gamybos technologijų ruošimas. Bandomieji pavyzdžiai panaudoti ikiklinikiniams ir klinikiniams tyrimams. 1986 m. pradėti priemonių aplinkos valymui nuo naftos teršalų tyrimai, šiai sričiai plėtoti 1988 m. sukurtas „Biocentro“ kooperatyvas, 1991 m. tapęs dukterine instituto įmone UAB „Biocentras“.

Po nepriklausomybės atkūrimo institutas įregistruotas kaip įmonė Taikomosios enzimologijos institutas „Fermentas” (1990 m. gruodžio 28 d.). 1991 m. rugpjūčio 6 d. suteikiamas valstybinio instituto statusas, pavadinimas pakeičiamas į Biotechnologijos institutas „Fermentas”. Nuo 1995 m. lapkričio 23 d. institutas vadinamas trumpesniu pavadinimu Biotechnologijos institutas.

Sumažėjus instituto produkcijos paklausai pradėta restruktūrizacija: atskirti moksliniai ir gamybiniai padaliniai. 1994 m. įkurtos dukterinės mokslinės-gamybinės įmonės „Fermentas” (molekulinės biologijos reagentai; privatizuota 1995 m. kaip UAB „Fermentas“) ir „Biofa” (genų inžinerinė farmacija; privatizuota 1995 m. kaip UAB „Biofa“).

2010 m. spalio 1 d. institutas prijungtas prie Vilniaus universiteto (VU), suteiktas dabartinis pavadinimas.Apie institutą 2016 m. pirmoje pusėje kartu su Biochemijos institutu ir Gamtos mokslų fakultetu perkeltas į naujai įkurtą VU Gyvybės mokslų centrą.VU rektorius prof. Artūras Žukauskas: naujieji centrai leis kilti aukščiau

 Skyriai 
 Skyrius Vedėjas Baltymų-nukleorūgščių sąveikos tyrimų skyrius Virginijus Šikšnys DNR modifikacijos tyrimų skyrius Saulius Klimašauskas Eukariotų genų inžinerijos skyrius Gintautas Žvirblis Imunologijos ir ląstelės biologijos skyrius Aurelija Žvirblienė Biotermodinamikos ir vaistų tyrimų skyrius Daumantas Matulis Bioinformatikos skyrius Česlovas Venclovas Mikrotechnologijų sektorius Linas Mažutis Taikomosios biokatalizės sektorius Inga Matijošytė

 Instituto vadovai 
 Vardas ir pavardė Nuo Iki Antanas Skaistutis Glemža 1975 m. kovo 1 d. 1978 m. sausio 16 d. Donatas Kazlauskas 1978 m. sausio 17 d. 1987 m. gegužės 11 d. Henrikas Dudėnas 1987 m. gegužės 12 d. 1988 m. gruodžio 26 d. Antanas Skaistutis Glemža 1988 m. gruodžio 28 d. 1989 m. kovo 5 d. Eugenijus Arvydas Janulaitis 1989 m. kovo 6 d. 1992 m. vasario 13 d. Vladas Algirdas Bumelis 1992 m. vasario 14 d. 1996 m. liepos 15 d. Algimantas Antanas Pauliukonis 1996 m. liepos 16 d. 2007 m. birželio 26 d. Kęstutis Sasnauskas 2007 m. birželio 27 d. 2017 m. spalio 22 d. Saulius Klimašauskas 2017 m. spalio 23 d.

 Nuorodos 


 Šaltiniai 

Kategorija:Vilniaus universiteto institutai
Kategorija:Biotechnologija